16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 887 της 15 Σεπτ./4 Οκτ. 1977 (ΦΕΚ Α΄ 292) Περί αποταμιεύσεως εις τας Γενικάς Αποθήκας και τα Ιδιωτικά Παραρτήματα αυτών εμπορευμάτων υποκειμένων εις δασμούς και λοιπούς φόρους. Έχοντες υπ’ όψει: 1.Τας διατάξεις του άρθρου 9 του Ν.Δ. 3077/1954 «περί Γενικών Αποθηκών» (ΦΕΚ 243/Α/1954). 2.Την υπ’ αριθ. Δ. 6445/1497/15.10.1976 απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων εις τους Υφυπουργούς Οικονομικών» (ΦΕΚ 1279/Β/1976). 3.Την υπ’ αριθ. 806/4.8.1977 γνωμοδότησιν του Συμβουλίου της Επικρατείας, προτάσει του Υφυπουργού Οικονομικών, αποφασίζομεν: Εμπορεύματα, που αποταμιεύονται  στις Γενικές Αποθήκες  και τα Ιδιωτικά Παραρτήματα αυτών  «Άρθρ.1.-1.Στις Γενικές Αποθήκες, που ιδρύονται και λειτουργούν κατά τις διατάξεις του Ν.Δ. 3077/54 «περί Γενικών Αποθηκών», (ανωτ. αριθ. 7), καθώς και στα Ιδιωτικά Παραρτήματα που προβλέπονται από το άρθρ. 15 του ίδιου Ν.Δ/τος, επιτρέπεται, η, κατά τις διατάξεις του Νόμ. 1165/18 «περί Τελωνειακού Κώδικος», αποταμίευση κάθε είδους εμπορευμάτων, τα οποία υπόκεινται σε δασμούς και λοιπούς φόρους, υπό την επιφύλαξη της παρ. 3 του άρθρ. 15 του παραπάνω Ν.Δ/τος ως προς τα Ιδιωτ. Παραρτήματα». Το άρθρ. 1 αντικαταστάθηκε ως άνω από την παρ. 1 άρθρου μόνου Π.Δ. 44/29 Ιαν.-11 Φεβρ. 1985 (ΦΕΚ Α΄ 16). Σύμφωνα δε με την παρ. 2 άνω άρθρου μόνου, από τα παραπάνω εμπορεύματα εξαιρούνται εκείνα που, σύμφωνα με τις διατάξεις του δευτέρου εδαφίου του άρθρ. 21 του αυτού ως άνω Ν.Δ/τος , απαγορεύεται να εισάγονται και αποθηκεύονται στις Γεν. Αποθήκες, όπως εύφλεκτα ή εκρηκτικά είδη, ως και τα προϊόντα νοθευμένα ή μη καλώς καθαρισμένα και αποξηραμένα. Άρθρον 8. Μεταβατικαί διατάξεις. 1.Ο διαχειριζόμενος Γενικάς Αποθήκας ή Παραρτήματα αυτών αι οποίαι λειτουργούν, κατά την έναρξιν ισχύος του παρόντος, ως αποθήκαι αποταμιεύσεως και δεν πληρούν τους όρους του παρόντος διατάγματος, οφείλει να προβή αμελλητί εις τας δεούσας ενεργείας, ίνα, αι ανωτέρω αποθήκαι αποταμιεύσεως, εντός εξαμήνου πληρούν τους υπό του παρόντος προβλεπομένους όρους, άλλως ανακαλείται υπό της Τελωνειακής Αρχής η έγκρισις λειτουργίας των αποθηκών αυτών ως τοιούτων αποταμιεύσεως, καθισταμένων άμα ληξιπροθέσμων των οικείων αποταμιεύσεων. 2.Εφ’ όσον δεν λειτουργεί παρά τη Διευθύνσει Τελωνείων Αττικής ειδική Τελωνειακή Αρχή αποταμιεύσεως, ευρυτέρας χωρικής αρμοδιότητος, η έγκρισις λειτουργίας εις τον Νομόν Αττικής Γενικών Αποθηκών ή Παραρτημάτων αυτών προς αποταμίευσιν δημοσιογραφικού χάρτου παρέχεται υπό του Α΄ Τελωνείου Πειραιώς παρά τω οποίω ενεργείται και η αποταμίευσις. Άρθρον 9. Καταργούμεναι διατάξεις. 1.Το από 20ης Μαρτίου 1955 Β. Δ/γμα (ΦΕΚ 82/Α/1955), ως τούτο ετροποποιήθη και συνεπληρώθη μεταγενεστέρως δια των υπ’ αριθ. 48/21.1.1960 (ΦΕΚ 10/Α/1960) 217/7.3.1966 (ΦΕΚ 56/Α/1966), 516/11.6. 1966 (ΦΕΚ 128/Α/1966), 671/10.10.1970 (ΦΕΚ 228/Α/ 1970) και 533/10.8.1974 (ΦΕΚ 221/Α/1974), ομοίων, καταργείται από της ενάρξεως ισχύος του παρόντος. Εις τον Υφυπουργόν Οικονομικών, ανατίθεμεν την δημοσίευσιν και εκτέλεσιν του παρόντος Διατάγματος. Άρθρον 2. Έγκρισις λειτουργίας Γενικής Αποθήκης ή Παραρτήματος αυτής ως αποθήκης αποταμιεύσεως. 1.Δια την λειτουργίαν Γενικής Αποθήκης ή Ιδιωτικού Παραρτήματος αυτής ως αποθήκης αποταμιεύσεως, προς αποταμίευσιν των υπό του προηγουμένου άρθρου οριζομένων εμπορευμάτων, απαιτείται προηγουμένη έγκρισις της οικείας Τελωνειακής Αρχής, εις την χωρικήν δικαιοδοσίαν της οποίας ευρίσκεται αύτη, παρεχομένη, δι’ εκδόσεως ητιολογημένης αποφάσεώς της, εις τον διαχειριζόμενον την Γενικήν Αποθήκην ή το Παράρτημα αυτής, κατόπιν υποβολής σχετικής περί τούτου αιτήσεως αυτού, συνοδευομένης και από τοπογραφικόν σχεδιάγραμμα της αποθήκης. 2.Ανεξαρτήτως της υφισταμένης, βάσει της τελωνειακής, δασμολογικής και λοιπής εφαρμοζομένης εις τα Τελωνεία του Κράτους νομοθεσίας ως και της τοιαύτης περί Γενικών Αποθηκών, ευθύνης, έναντι του Δημοσίου, του διαχειριζομένου και εκμεταλλευομένου Γενικάς Αποθήκας και Παραρτήματα αυτών, δέον όπως δια να παράσχη η Τελωνειακή Αρχή την κατά την προηγουμένην παράγραφον έγκρισίν της, η αιτουμένη προς έγκρισιν αποθήκη να πληροί άπαντας τους όρους ασφαλείας και καταλληλότητος προς διασφάλισιν των συμφερόντων του Δημοσίου, ιδία δε να είναι:  «α)Εστεγασμένη ή, οσάκις προορίζεται να χρησιμοποιηθή δια την αποταμίευσιν βαρέων και ογκωδών εμπορευμάτων μη δυναμένων να αποταμιευθούν εις τοιαύτην εστεγασμένην αποθήκην, υπαίθριος χώρος περιφραγμένος όμως, είτε δια μανδροτοίχου ύψους τουλάχιστον 2 μέτρων μετά επαρκούς επ’ αυτού μεταλλικού κιγκλιδώματος ή συρματοπλέγματος, ώστε το ολικόν ύψος να μη είναι κατώτερον των δύο και ημίσεος (2,50) μέτρων, είτε δια στηθαίου εκ σκυροδέματος ύψους τουλάχιστον 0,50 του μέτρου και υποστηλωμάτων επ’ αυτού εξ οπλισμένου σκυροδέματος ή εκ σιδήρου εις αποστάσεις μεταξύ των ουχί μεγαλυτέρας των 3 μέτρων και ύψους τουλάχιστον 2 μέτρων άνωθεν του στηθαίου, μεταξύ δε των υποστηλωμάτων αυτών να υπάρχει σιδηρούν πλαίσιον εκ γωνιακών ελασμάτων, αρρήκτως συνδεδεμένον μετ’ αυτών επί του οποίου να υπάρχει συγκεκολλημένη λαμαρίνα εκ χάλυβος. Αντί της ως άνω λαμαρίνας, δύναται εις το ανωτέρω πλαίσιον, το οποίον δεν είναι απαραίτητον να στηρίζεται επί στηθαίου, να τοποθετείται και σιδηρούν πλέγμα πάχους τουλάχιστον 4 χιλιοστών του μέτρου και βρόχου το ανώτερον 30Χ30 χιλιοστών του μέτρου συνολικού πάντως ύψους 2,50 μέτρων, εφόσον πρόκειται περί αποθηκών κειμένων εντός μείζονος χώρου περιφραγμένου δια μανδροτοίχου ή λαμαρίνας». Η περίπτ. α αντικαταστάθηκε ως άνω από το Π.Δ. 993/16-23 Οκτ. 1980 (ΦΕΚ Α΄ 248). β)η αποθήκη ή υπαίθριος χώρος δέον να διαθέτη καταλλήλους σιδηράς θύρας αι οποίαι θα κλείωνται, ευθύνη του διαχειριζομένου την Γενικήν Αποθήκην ή Παράρτημα αυτής, δια κλείθρων ασφαλείας, τα δε τυχόν υφιστάμενα παράθυρα να φράσσωνται δια σιδηρών κιγκλιδωμάτων και πυκνού δικτυωτού σύρματος και γ)να διατίθενται τα κατάλληλα όργανα ζυγίσεως, μετρήσεως, μέσα αποσυσκευασίας, συσκευασίας και φορτώσεως, ως και το απαιτούμενον εργατικόν και λοιπόν προσωπικόν διαχειρίσεως και φυλάξεως των αποθηκών. (Αντί για τις σελ. 350,03(ε)-350,08(β) Σελ.350,03(ζ) Τεύχος Η72-Σελ. 115 Γενικές Αποθήκες 30.Γ.β.15-16 3.Οσάκις, όροφοι ή διαμερίσματα μόνον των Γενικών Αποθηκών ή Παραρτημάτων αυτών χρησιμοποιούνται δια την αποταμίευσιν υποκειμένων εις δασμούς και λοιπούς φόρους εμπορευμάτων, η ανωτέρω έγκρισις της Τελωνειακής Αρχής παρέχεται και αφορά μόνον εις τους δια τον σκοπόν αυτόν χρησιμοποιουμένους ορόφους ή διαμερίσματα. 4.Ο διαχειριζόμενος Γενικάς Αποθήκας και Παραρτήματα αυτών υποχρεούται προ της ενάρξεως λειτουργίας εκάστης αποθήκης (Γενικής ή Παραρτήματος) ως αποθήκης αποταμιεύσεως, να αναρτήση και να διατηρή καθ’ όλον τον χρόνον λειτουργίας της αποθήκης, επί της θύρας αυτής ή επί της μιας των εκατέρωθεν πλευρών ταύτης, εις ύψος τουλάχιστον δύο μέτρων και εις εμφανές μέρος, μεταλλικήν πινακίδα, σχήματος ορθογωνίου παραλληλογράμμου και χρώματος κυανού, φέρουσαν ανεξίτηλον επιγραφήν λευκού χρώματος ως εξής: «ΤΕΛΩΝΕΙΑΚΗ ΑΠΟΘΗΚΗ ΑΠΟΤΑΜΙΕΥΣΕΩΣ - ΤΕΛΩΝΕΙΟΝ…………(τίθεται κατά περίπτωσιν το αρμόδιον) ΧΩΡΟΣ ΠΑΕΓΑΕ…… (τίθενται κατά περίπτωσιν αι συντετμημέναι λέξεις : ΓΕΝ. ΑΠΟΘ. ή ΙΔΙΩΤ. ΠΑΡ/ΜΑ)». 5.Αι κατά την παράγραφον 1 του παρόντος άρθρου αιτήσεις και αι αντίστοιχοι εγκρίσεις - αποφάσεις - της Τελωνειακής Αρχής, χαρτοσημαινόμεναι δια του νομίμου χαρτοσήμου, καταχωρούνται εις το τηρούμενον, βάσει των ισχυουσών διατάξεων, βιβλίον καταχωρίσεως των αιτήσεων και εγκρίσεων ιδιωτικών αποθηκών αποταμιεύσεως, φυλάσσονται δε εις ειδικόν φάκελλον, παραμένουσαι εις το Αρχείον της Τελωνειακής Αρχής και ελέγχονται εκτάκτως μεν οποτεδήποτε, τακτικώς δε υπό των Επιθεωρητών Τελωνείων κατά την διενεργουμένην υπ’ αυτών ετησίαν επιθεώρησιν, προς διαπίστωσιν της νομίμου εκδόσεως αυτών ως και της κανονικής χαρτοσημάνσεώς των. 6.Εμπορεύματα των οποίων η εισαγωγή ή αποταμίευσις δεν επιτρέπεται, βάσει των ισχυουσών εκάστοτε περί της καθ’ ύλην αρμοδιότητος των Τελωνειακών Αρχών του Κράτους διατάξεων, να ενεργήται μέσω της Τελωνειακής Αρχής, εις την χωρικήν δικαιοδοσίαν της οποίας ευρίσκεται η Γενική Αποθήκη ή το Παράρτημα αυτής, δεν δύναται να αποταμιεύωνται δι’ αυτής εις την εν λόγω Γενικήν Αποθήκην ή Παράρτημα αυτής. Σελ.350,04(ζ) Τεύχος Η72-Σελ. 116 Γενικές Αποθήκες 30.Γ.β.16 30.Γ.β.16 Γενικές Αποθήκες Άρθρον 3. Αποταμίευσις και τελωνειακός προορισμός των  εμπορευμάτων. 1.Η είσοδος εις τας Γενικάς Αποθήκας και τα Ιδιωτικά Παραρτήματα αυτών και η παραλαβή υπό τούτων των υπό του άρθρου 1 του παρόντος οριζομένων εμπορευμάτων προς αποταμίευσιν των, ως και η έξοδος αυτών, είτε προς ανάλωσιν, είτε προς αποστολήν εις το εσωτερικόν ή εξωτερικόν είτε προς έτερον επιτρεπόμενον εκ των κειμένων διατάξεων προορισμόν, ενεργείται μετά προηγουμένην τήρησιν πάσης προαπαιτουμένης, βάσει της εκάστοτε ισχυούσης τελωνειακής, δασμολογικής και λοιπής εφαρμοζομένης εις τα Τελωνεία του Κράτους νομοθεσίας, διαπιστώσεως και πληρωμής. 2.Δι’ εκάστην εγκρινομένην, κατά το άρθρον 2 του παρόντος, Γενικήν Αποθήκην ή Παράρτημα αυτής ως αποθήκην αποταμιεύσεως, τηρείται υπό του διαχειριζομένου και εκμεταλλευομένου ταύτην ίδιον βιβλίον εισόδου και εξόδου εμπορευμάτων, κατά το σύστημα χρεώσεως και πιστώσεως, δεόντως ηριθμημένον και τεθεωρημένον υπό της οικείας Τελωνειακής Αρχής. Εις το βιβλίον τούτο καταχωρίζεται, καθ’ εκάστην, αναλυτικώς και κατά τελωνειακόν παραστατικόν έγγραφον, πάσα είσοδος και έξοδος εμπορευμάτων εις την αποθήκην αποταμιεύσεως. Επί τη βάσει του βιβλίου τούτου γνωστοποιούνται εγγράφως εις την αρμοδίαν Τελωνειακήν Αρχήν, το πρώτον δεκαήμερον των μηνών Ιανουαρίου και Ιουλίου εκάστου έτους, αι εκκρεμείς διασαφήσεις αποταμιεύσεως και το χρεωστικόν υπόλοιπον εκάστης τούτων, ως και αι κατά το αμέσως προηγούμενον εξάμηνον εξοφληθείσαι διασαφήσεις αποταμιεύσεως και τα, δι’ ων εξωφλήθη εκάστη τούτων, τελωνειακά παραστατικά έγγραφα. Τα στοιχεία ταύτα συσχετίζονται υπό της Τελωνειακής Αρχής προς τα υπό ταύτης τηρούμενα αντίστοιχα τοιαύτα και εν περιπτώσει ασυμφωνίας ενεργείται σχετικός έλεγχος. 3.Τα αποταμιευόμενα εις τας ανωτέρω αποθήκας υποκείμενα εις δασμούς και λοιπούς φόρους εμπορεύματα τοποθετούνται εις ιδιαιτέρας, κατ’ αποταμίευσιν, μερίδας, εφ’ εκάστης δε τούτων αναρτάται πινακίς αναγράφουσα τον αριθμόν και την χρονολογίαν αποταμιεύσεως. Προκειμένου περί χυτών ή λυτών εμπορευμάτων, ταύτα διαχωρίζονται καταλλήλως δια χωρισμάτων, έστω και κινητών, ώστε να αποφεύγεται η ανάμιξις αυτών. 4.Αι εγκεκριμέναι δια την αποταμίευσιν υποκειμένων εις δασμούς και λοιπούς φόρους εμπορευμάτων αποθήκαι ή χώροι χρησιμοποιούνται αποκλειστικώς προς τον σκοπόν αυτόν, απαγορευομένης της εντός αυτών αποθηκεύσεως ελευθέρων δασμών και λοιπών φόρων εμπορευμάτων. 5.Προκειμένου περί αποταμιευομένων ειδών χρηζόντων συντηρήσεως εις ψυγεία, ταύτα δύνανται, κατ’ εξαίρεσιν, εφ’ όσον υφίσταται ανεπάρκεια ψυκτικών χώρων διαπιστουμένη υπό της Τελωνειακής Αρχής και μετά σύμφωνον γνώμην και της οικείας Κτηνιατρικής – Υγειονομικής Υπηρεσίας, να παραμένουν εντός τούτων και να εξέρχωνται τμηματικώς μέχρι της ολοκληρωτικής παραλαβής των κατά πράξιν αποταμιεύσεώς των λαμβανομένων προσθέτων εξασφαλιστικών μέτρων κατά την κρίσιν της Τελωνειακής Αρχής και Κτηνιατρικής Υπηρεσίας. 6.Η μεταφορά των αποταμιευμένων εμπορευμάτων από Γενικής Αποθήκης ή Παραρτήματος αυτής εις ετέραν τοιαύτην ή Παράρτημα προς πρόληψιν βλάβης αυτών ή δι’ ετέρους βασίμους λόγους, ενεργείται κατόπιν αιτήσεως του διαχειριζομένου την Γενικήν Αποθήκην ή το Παράρτημα αυτής και παροχής σχετικής εγκρίσεως της Τελωνειακής Αρχής, καθοριζούσης άμα και τους όρους και διατυπώσεις της μεταφοράς αυτής. Άρθρον 4. Διάρκεια αποταμιεύσεως – Εκποίησις εμπορευμάτων  ως αζητήτων. 1.Δια την χρονικήν διάρκειαν αποταμιεύσεως των αποταμιευομένων εις τας Γενικάς Αποθήκας και τα Ιδιωτικά Παραρτήματα αυτών υποκειμένων εις δασμούς και λοιπούς φόρους εμπορευμάτων, έχουν εφαρμογήν αι σχετικαί διατάξεις της τελωνειακής νομοθεσίας, αι δε αποθήκαι ή χώροι αποταμιεύσεως λογίζονται κατά πάντα ως χώροι τελωνειακών αποθηκών αποταμιεύσεως. Διαρκούσης της ανωτέρω αποταμιεύσεως, η Τελωνειακή Αρχή δέχεται προς κατάθεσιν μόνον τα υπό του, κατά σχετικήν βεβαίωσιν του διαχειριζομένου τας Γενικάς Αποθήκας και Παραρτήματα αυτών, νομιμοποιουμένου προς τούτο, ως κομιστού των οικείων τίτλων αποθηκεύσεως των εμπορευμάτων, προσκομιζόμενα τελωνειακά παραστατικά έγγραφα. 2.Μετά την λήξιν της νομίμου προθεσμίας αποταμιεύσεως, τα ανωτέρω εμπορεύματα, εκποιούνται, αυτεπαγγέλτως, ως αζήτητα υπό της οικείας Τελωνειακής Αρχής, κατά τας ισχυούσας εκάστοτε διατάξεις της τελωνειακής νομοθεσίας. Η εκποίησις αύτη ενεργείται εις βάρος του αρχικού αποταμιευτού ή του εξ αναγνωρίσεως τοιούτου. 3.Τα αποταμιευόμενα εις τας Γενικάς Αποθήκας ή τα Παραρτήματα αυτών εμπορεύματα εκποιούνται και κατόπιν υποβολής αιτήσεως υπό του διαχειριζομένου και εκμεταλλευομένου Γενικάς Αποθήκας, συμφώνως προς το πρώτον εδάφιον της παραγράφου 1 του άρθρου 57 του Ν.Δ. 3077/1954, ως αζήτητα υπό της Τελωνειακής Αρχής κατά τας διατάξεις της Τελωνειακής νομοθεσίας. 4.Η κατά τας προηγουμένας πραγράφους 2 και 3 του παρόντος άρθρου εκποίησις, βάσει των ισχυουσών εκάστοτε διατάξεων της τελωνειακής νομοθεσίας, των ανωτέρω εμπορευμάτων ως αζητήτων, ενεργείται εις τας Γενικάς Αποθήκας ή τα Παραρτήματα αυτών ένθα ταύτα ήσαν αποταμιευμένα, του διαχειριζομένου και εκμεταλλευομένου Γενικάς Αποθήκας ευθυνομένου έναντι του Δημοσίου καθ’ όλον το στάδιον της ως άνω εκποιήσεως και μέχρι της κατά νόμον παραλαβής των εμπορευμάτων, εκτός εάν η Τελωνειακή Αρχή κρίνη αναγκαίαν και αποφασίση την μεταφοράν των εμπορευμάτων εις τας προσωρινάς αποθήκας του Τελωνείου. Αι διατάξεις της τελωνειακής νομοθεσίας, περί της τύχης των περιερχομένων εις την κυριότητα του Δημοσίου αζητήτων εμπορευμάτων, περί του τρόπου και του ποσού των καταβαλλομένων υπό τούτου εις τον εκμεταλλευόμενον και διαχειριζόμενον τας Γενικάς Αποθήκας ή Παραρτήματα αυτών δικαιωμάτων, ως και περί των περιπτώσεων υπάρξεως τοιαύτης υποχρεώσεως του Δημοσίου, εφαρμόζονται και επί των εν προκειμένω κηρυσσομένων ως αζητήτων εμπορευμάτων τα οποία περιέρχονται εις την κυριότητα του Δημοσίου. Άρθρον 5. Εργασίαι επί αποταμιευομένων εις Γενικάς Αποθήκας  ή Παραρτήματα αυτών εμπορευμάτων. 1.Επί των αποταμιευομένων εμπορευμάτων εις εγκριθείσας υπό της Τελωνειακής Αρχής Γενικάς Αποθήκας ή Παραρτήματα αυτών ως αποθήκας αποταμιεύσεως, δύναται, εφ’ όσον δεν καταστρατηγούνται αι διατάξεις περί εμπορικών και βιομηχανικών σημάτων, περί ενδείξεων χώρας παραγωγής και λοιπαί συναφείς διατάξεις και δεν παραβλάπτονται τα συμφέροντα του Δημοσίου, να ενεργούνται εργασίαι αποσυκευασίας, ανακατανομής, ομαδοποιήσεως, επεξεργασίας, ανασυσκευασίας, συσκευασίας, ως και λοιπαί, μη αφορώσαι εις την κατεργασίαν ή μεταποίησιν, συνήθεις εμπορικαί μεταχειρίσεις των εμπορευμάτων, κατόπιν προηγουμένης ητιολογημένης εγκρίσεως της οικείας Τελωνειακής Αρχής, καθοριζούσης εν τη αποφάσει αυτής και τους όρους υπό τους οποίους θα ενεργούνται αι εργασίαι αυταί. (Μετά την σελ. 350,08) Σελ. 350,09 Τεύχος 657-Σελ. 37 Γενικές Αποθήκες 30.Γ.β.16 2.Εις περιπτώσεις κατά τας οποίας δια των ανωτέρω εργασιών επέρχεται μεταβολή της βάσεως του τέλους, ή κατ’ άλλον τρόπον παραβλάπτονται ή δεν διασφαλίζονται επαρκώς τα συμφέροντα του Δημοσίου, η Τελωνειακή Αρχή δεν επιτρέπει την διενέργειαν των ως άνω εργασιών. 3.Τυχόν έτεραι επί των αποταμιευμένων εμπορευμάτων εργασίαι, οίον η συντήρησις, η λήψις δείγματος κ.λπ., εφ’ όσον επιτρέπονται υπό της εκάστοτε ισχυούσης τελωνειακής νομοθεσίας και δεν ορίζεται άλλως εν αυτή, δύνανται να διενεργώνται κατά τα υπό των προηγουμένων παραγράφων οριζόμενα. 4.Δια την παροχήν της κατά την παράγραφον 1 του παρόντος άρθρου εγκρίσεως της Τελωνειακής Αρχής υποβάλλεται υπό του αποταμιευτού εις ταύτην σχετική αίτησις διαλαμβάνουσα λεπτομερή στοιχεία αναφορικώς προς το είδος των εργασιών αι οποίαι θα εκτελεσθούν, τα εμπορεύματα τα οποία αφορούν αύται, τα οικεία παραστατικά αποταμιεύσεως βάσει των οποίων αποταμιεύθησαν ταύτα, ως και παν έτερον χρήσιμον στοιχείον και πληροφορίαν κατά την κρίσιν της Τελωνειακής Αρχής. Η αίτησις αύτη προ της υποβολής της εις την Τελωνειακήν Αρχήν προσκομίζεται υπό του αποταμιευτού εις τας Γενικάς Αποθήκας, ίνα διατυπώσουν επ’ αυτής τας απόψεις των. Κατά την εκτέλεσιν των εγκρινομένων εργασιών παρίσταται τελωνειακός υπάλληλος, συντάσσεται δε λεπτομερές, εις ανάλογα αντίτυπα, πρακτικόν υπογραφόμενον υπό του παραστάντος τελωνειακού υπαλλήλου, των Γενικών Αποθηκών και υπό του αποταμιευτού ή του εκπροσώπου αυτού. Έν εκ των αντιτύπων του εν λόγω πρακτικού παραδίδεται εις τας Γενικάς Αποθήκας, το έτερον εις τον αποταμιευτήν, το δε τρίτον προσαρτάται υπό του αρμοδίου ελεγκτού εις την οικείαν διασάφησιν αποταμιεύσεως συντασσομένης επί ταύτης υπό του ιδίου σχετικής λεπτομερούς πράξεως δια το είδος και το αποτέλεσμα των εκτελεσθεισών εργασιών. Οσάκις το πρακτικόν αφορά εις περισσοτέρας της μιας διασαφήσεις αποταμιεύσεως τότε θα προσαρτάται εις ταύτας ανά έν αντίτυπον του πρακτικού αυτού κατά το ως άνω. Άρθρον 6. Ευθύνη του διαχειριζομένου Γενικάς Αποθήκας και Παραρτήματα αυτών έναντι του Δημοσίου. 1.Ο διαχειριζόμενος Γενικάς Αποθήκας και Παραρτήματα αυτών ευθύνεται κατά τας διατάξεις της τελωνειακής νομοθεσίας δια την καταβολήν των δασμών, φόρων και δικαιωμάτων επί ελλείμματος των υποκειμένων εμπορευμάτων, επέχων, εν τη περιπτώσει ταύτη, την θέσιν του κατά τας διατάξεις του Τελωνειακού Κώδικος εγγυητού ιδιωτικών αποταμιεύσεων. 2.Εν περιπτώσει βλάβης ή καταστροφής εμπορευμάτων αποταμιευμένων εις τας Γενικάς Αποθήκας ή Παραρτήματα αυτών, εκ τύχης ή ανωτέρας βίας, εφαρμόζονται αι οικείαι διατάξεις της τελωνειακής νομοθεσίας. Επί συστάσεως ενεχύρου επί αποταμιευμένων εις τας Γενικάς Αποθήκας ή τα Παραρτήματα αυτών εμπορευμάτων, ότε και ασφαλίζονται ταύτα υποχρεωτικώς κατά του κινδύνου πυρός, συμφώνως προς τας διατάξεις του άρθρου 54 του Ν.Δ. 3077/1954, συν τοις άλλοις και δια το ποσόν των οφειλομένων δασμών και λοιπών φόρων, ο διαχειριζόμενος τας ως άνω αποθήκας υποχρεούται αμελλητί να ειδοποιήση την Τελωνειακήν Αρχήν, επί καταστροφής υποκειμένων εμπορευμάτων εκ πυρκαϊάς, ότι είχε συσταθή επ’ αυτών ενέχυρον δια την προνομιακήν είσπραξιν των δασμών και λοιπών φόρων εκ της ασφαλιστικής αποζημιώσεως, συμφώνως προς την παράγραφον 5 του αυτού ως άνω άρθρου. 3.Η κατά την παράγραφον 1 του άρθρου τούτου καταβολή των οφειλομένων δασμών και λοιπών φόρων δεν απαλλάσσει τους υπαιτίους των ποινικών και αστικών ευθυνών δια την διαπραχθείσαν τυχόν λαθρεμπορίαν, ήτις διέπεται κατά τας περί ταύτης διατάξεις της τελωνειακής νομοθεσίας. Σελ. 350,10 Τεύχος 657-Σελ. 38 Άρθρον 7. Εποπτεία και έλεγχος υπό της Τελωνειακής Αρχής  και των Επιθεωρητών Τελωνείων. 1.Αι Τελωνειακαί Αρχαί και οι Επιθεωρηταί Τελωνείων ενεργούν, βάσει της τελωνειακής νομοθεσίας, οποτεδήποτε έλεγχον επί των εις τας Γενικάς Αποθήκας και τα Παραρτήματα αυτών αποταμιευμένων εμπορευμάτων, δύνανται δε να διατάσσουν και απογραφήν των εν λόγω εμπορευμάτων, προς διαπίστωσιν τυχόν παραβάσεων των κειμένων διατάξεων ως και των όρων του παρόντος Διατάγματος. 2.Ο διαχειριζόμενος τας ανωτέρω αποθήκας υποχρεούται, όπως παρέχη εις τους κατά την προηγουμένην παράγραφον ασκούντας τον έλεγχον πάσαν σχετικήν διευκόλυνσιν, ως και να θέτη εις την διάθεσιν αυτών τα αναγκαία μέσα ζυγίσεως, μετρήσεως και διακινήσεως των εμπορευμάτων, ως και το απαιτούμενον εργατικόν και λοιπόν προσωπικόν. 3.Οσάκις, κατά τον ως άνω έλεγχον, διαπιστωθούν παραβάσεις των κειμένων εν γένει διατάξεων ή του παρόντος Διατάγματος, πέραν των άλλων εκ του νόμου συνεπειών, διατάσσεται η άρσις εγκρίσεως λειτουργίας της συγκεκριμένης αποθήκης ως αποθήκης αποταμιεύσεως, οριστικώς ή δι’ ωρισμένον χρόνον, καθισταμένων άμα ληξιπροθέσμων των οικείων διασαφήσεων αποταμιεύσεως. 